

**KAZLŲ RŪDOS SAVIVALDYBĖS ADMINISTRACIJOS
TURTO VALDYMO IR ŪKIO SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 631 / 95 276, el. p. ukis@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**DĖL TURTO PERDAVIMO PATIKĖJIMO TEISE KAZLŲ RŪDOS KAZIO GRINIAUS GIMNAZIJAI**

2024-10-07

Kazlų Rūda

**1. Tarybos sprendimo projekto tikslai ir uždaviniai: Sprendimo projekte nurodytas** Kazlų Rūdos savivaldybei nuosavybės teise priklauso nekilnojamasis turtas iki šiol panaudos teise buvo suteiktas Kazlų Rūdos Kazio Griniaus gimnazijai. Pasibaigus ankstesnės panaudos sutarties galiojimo terminui, Kazlų Rūdos Kazio Griniaus gimnazija 2024-08-12 raštu Nr. SD-331 „Dėl panaudos sutarčių“ prašo vėl leisti naudotis minėtu nekilnojamuoju turtu gimnazijos veiklai vykdyti.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka.

**Sprendimo tikslas –** Perduoti Kazlų Rūdos Kazio Griniaus gimnazijai 10 (dešimties) metų laikotarpiui valdyti, naudoti ir disponuoti juo patikėjimo teise Tarybos sprendimo projekte nurodytą nekilnojamąjį turtą (negyvenamąsias patalpas (unikalus Nr. 5195-6005-3072:0004, pažymėjimas plane 6G1/p, patalpų plotas – 55,51 kv. m.), esančias S. Daukanto g. 19J, Kazlų Rūdoje).

**2. Dabartinis ir siūlomas Tarybos sprendimo projekte aptariamų klausimų reguliavimas:** Lietuvos Respublikos vietos savivaldos įstatymo 6 straipsnio 3, 4 ir 8 punktai, 15 straipsnio 2 dalies 19 punktas, 16 straipsnio 1 dalis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalys, Kazlų Rūdos savivaldybės turto valdymo, naudojimo ir disponavimo juo tvarkos aprašo, patvirtinto Kazlų Rūdos savivaldybės tarybos 2021-05-31 sprendimu Nr. TS-135 „Dėl Kazlų Rūdos savivaldybės turto valdymo, naudojimo ir disponavimo juo tvarkos aprašo patvirtinimo“, 6, 7.1, 8, 11.1 ir 13 punktai.

**3. Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** Priėmus sprendimą, bus užtikrintas Kazlų Rūdos Kazio Griniaus gimnazijos veiklos tęstinumas ir savarankiškosios savivaldybės funkcijos –  ikimokyklinio, priešmokyklinio, pradinio, pagrindinio ir bendrojo ugdymo organizavimas – įgyvendinimas. Neigiamos pasekmės nenumatomos.

**4. Tarybos sprendimo projekto vertinimas, kai rengiamas norminio teisės akto projektas:** Tarybos sprendimo projektas nevertintinas antikorupciniu požiūriu.

**5. Numatomo teisinio reguliavimo poveikio vertinimo rezultatai:** Teisinio reguliavimo poveikio vertinimas neatliekamas.

**6. Priėmus Tarybos sprendimą keičiami ar pripažįstami netekusiais galios teisės aktai**: Nėra.

**7. Tarybos sprendimui įgyvendinti reikalingi priimti teisės aktai**: Nėra.

**8. Tarybos sprendimui įgyvendinti reikalingos lėšos ir šaltiniai:** Sprendimo įgyvendinimui biudžeto lėšų nereikės.

**9. Kiti Tarybos sprendimui priimti reikalingi pagrindimai, skaičiavimai ar paaiškinimai:** Nėra.

**10. Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ar fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** Kazlų Rūdos Kazio Griniaus gimnazija.

**11. Tarybos sprendimas įsigalioja:** Sprendimo priėmimo (pasirašymo) dieną.

**12. Tarybos sprendimo projekto lyginamasis variantas:** Nėra.

**13. Su Tarybos sprendimo projekto rengimu susiję dokumentai:** Kazlų Rūdos Kazio Griniaus gimnazijos 2024-08-12 raštas Nr. SD-331 „Dėl panaudos sutarčių“.

|  |  |  |
| --- | --- | --- |
| Vyriausioji specialistė |  |  Milda Paškauskienė |
|  |   |  |